CELEX: 32020D0904
Language: bg
Date: 2020-06-29 00:00:00
Title: Решение (ОВППС) 2020/904 на Съвета от 29 юни 2020 година за изменение на срока на действие на Решение (ОВППС) 2017/1424 за подкрепа на дейностите на ОССЕ, отнасящи се до намаляване на малките оръжия, лекото въоръжение и конвенционалните боеприпаси в Република Северна Македония и в Грузия

30.6.2020   
               
               
                  BG
               
               
                  Официален вестник на Европейския съюз
               
               
                  L 207/34
               
            
         РЕШЕНИЕ (ОВППС) 2020/904 НА СЪВЕТА
         от 29 юни 2020 година
         за изменение на срока на действие на Решение (ОВППС) 2017/1424 за подкрепа на дейностите на ОССЕ, отнасящи се до намаляване на малките оръжия, лекото въоръжение и конвенционалните боеприпаси в Република Северна Македония и в Грузия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 4 август 2017 г. Съветът прие Решение (ОВППС) 2017/1424 (1), което предвижда 36-месечен срок за изпълнение от датата на сключване на споразумението за финансиране, посочено в член 3, параграф 3 от същото решение, по отношение на дейностите, посочени в член 1 от него.
                  
               
                     (2)
                  
                  
                     Споразумението за финансиране със секретариата на Организацията за сигурност и сътрудничество в Европа (ОССЕ), която е органът, отговорен за изпълнението на Решение (ОВППС) 2017/1424, беше подписано на 7 септември 2017 г. и срокът му на действие изтича на 6 септември 2020 г.
                  
               
                     (3)
                  
                  
                     На 27 април 2020 г. Форумът за подкрепа на сътрудничеството в областта на сигурността към ОССЕ поиска удължаване с шест месеца на срока на изпълнение на Решение (ОВППС) 2017/1424 до 6 март 2021 г., без допълнителни разходи, поради пандемията, свързана с COVID-19 и ограниченията на международните пътувания.
                  
               
                     (4)
                  
                  
                     Продължаването на дейностите, посочени в член 1 от Решение (ОВППС) 2017/1424, до 6 март 2021 г. няма последици от гледна точка на финансовите ресурси.
                  
               
                     (5)
                  
                  
                     Решение (ОВППС) 2017/1424 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2017/1424 се изменя, както следва:
            
                        1)
                     
                     
                        заглавието се заменя със следното:
                        „Решение (ОВППС) 2017/1424 на Съвета от 4 август 2017 г. в подкрепа на дейностите на ОССЕ за намаляване на риска от незаконен трафик и прекомерно натрупване на малки оръжия и леко въоръжение и на конвенционални боеприпаси в Република Северна Македония и в Грузия“;
                     
                  
                        2)
                     
                     
                        Член 5, параграф 2 се заменя със следното:
                        
                           „2.   Срокът на действие на настоящото решение изтича на 6 март 2021 г.“.
                        
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 29 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Решение (ОВППС) 2017/1424 на Съвета от 4 август 2017 г. в подкрепа на дейностите на ОССЕ за намаляване на риска от незаконен трафик и прекомерно натрупване на малки оръжия и леко въоръжение и на конвенционални боеприпаси в бившата югославска република Македония и Грузия (ОВ L 204, 5.8.2017 г., стр. 82).